Аԥсуа ҳақьымцәа рҟазара аизырҳаразы акурсқәа ирхысыр рылшоит
© Foto / Минздрав Абхазии Министр здравоохранения Эдуард Бутба встретился с ректором Российской медицинской академии непрерывного профессионального образования Минздрава РФ
© Foto / Минздрав Абхазии
Аԥсны Агәабзиарахьчара аминистр Москва усутә ныҟәарыла даҭаан дыҟоуп.
АҞӘА, лаҵара 25 - Sputnik. Аԥсны Агәабзиарахьчара аминистр Едуард Быҭәбеи Урыстәыла Агәабзиарахьчара аминистрра апрофессионалтә ҵара амедицинатә академиа аректор Дмитри Сычиови алацәажәеит аԥснытәи аҳақьымцәа рҟазара аизырҳараз акурсқәа рахысреи асертификациатә курсқәа рахысреи рызҵаара.
"Аиԥылара хра аманы имҩаԥысит. Ҳара уаанӡа ҳалацәажәахьан ҳҳақьымцәа рҟазара аизырҳаразы ма рыпрофессионалтә ҩаӡара аизырҳараз академиа апрограмма ралахәхара. Иара убасгьы ҳалацәажәеит ҳҳақьымцәа асертификациатә курсқәа рахысраз алшара рыҭара азҵаара", - иҳәеит Быҭәба.
Уаанӡа Аԥсны Агәабзиарахьчара аминистрра ахада Урыстәыла Агәабзиарахьчара аминистр Виктором Фисенко диԥылеит.
Аиԥылараҿы аганқәа алацәажәеит Аҟәатәи ақалақьтә клиникатә хәшәтәырҭаҿ аҟәша ҿыцқәа раԥҵареи Урыстәыла аҵакыраҿ Аԥсны атәылауаа иахәҭоу амедицинатә цхыраара рыҭара иазырхоу егьырҭ еиуеиԥшым азҵаарақәеи.